शिविर में 21 दिव्यांगों को ट्राइसाइकिल
कस्बेके कृषि उपमंडी परिसर में गुरुवार को निशक्तजन सहायता शिविर लगाया गया। शारदा देवी पुनिया की स्मृति में महावीर चिकित्सा शिक्षा सेवा संस्थान तथा सामाजिक न्याय एवं अधिकारिता विभाग के तत्वावधान में शिविर का आयोजन हुआ। शिविर में 21 दिव्यांगों को ट्राइसाइकिल दी गई। 37 को रोडवेज पास, 9 को बैसाखी, एक को जयपुर फूट, 1 ब्लाइंड को स्टीक दी गई। मुख्य अतिथि राज लोढ़ा ने कहा कि जरूरतमंदों की सेवा सबसे बड़ी सेवा है। कस्बे में यह चौथा शिविर है। मुख्य वक्ता एसडीएम बलवंत सिंह लिग्री ने कहा कि दिव्यांग की सेवा इससे बड़ा कोई अवसर नहीं हो सकता है। विशिष्ट अतिथि गणेश लाल डागलिया ने बताया कि उदयपुर के महाराणा भोपाल चिकित्सालय में महावीर इंटरनेशनल नियमित निशक्तजनों की सहायतार्थ शिविर लगाता है। अध्यक्ष विजयराज कर्नावट ने अतिथियों का स्वागत किया। कार्यक्रम की अध्यक्षता राजेंद्र सिंह बाफणा ने की। विशिष्ट अतिथि प्रमिला नैनावटी, स्नेहलता धारीवाल, मंजू कर्नावट, उपजिला प्रमुख रामचंद्र सेन, उप प्रधान घनश्याम सिकलीगर, पालिका अध्यक्ष कैलाशी देवी खटीक, राजपाल सिंह पुनिया, नौरतमल कांठेड़, सचिव रामप्रसाद मेवाड़ा, हीरालाल गुर्जर, रणछोड़ सिंह, किरण सिंह, पदम जैन, बाबू लाल दुग्गड़, पारसमल तांतेड़, एडवोकेट रामस्वरूप शर्मा, जैन युवा एनएसयूआई कार्यकर्ता उपस्थित थे।
आसींद. कार्यक्रम के दौरान दिव्यांगों को ट्राइसाइकिल भेंट करते अतिथि।
hin_Deva hin_Deva hin_Deva